**Тэма: Якуб Колас “Ручэй”**

**Мэта:** спрыяць знаёмству з уступным артыкулам да раздзела “У вершах і прозе”; выпрацоўваць уменне заўважаць дэталі і перадаваць іх, выкарыстоўваючы прыём вуснага малявання; пашыраць слоўнікавы запас вучняў; параўнаць паказ аднолькавай з’явы прыроды ў паэтычным творы Я. Коласа “Ручэй” і празаічным творы Т. Хадкевіча “Крынічка”, звярнуць увагу на тое, як адрозніваюцца па знешніх адзнаках, мове, спосабах, прыёмах і сродках створаныя вобразы ў розных відах літаратурнай мастацкай творчасці; развіваць здольнасць адгукацца на аўтарскае паэтычнае бачанне свету.

**Эпіграф:** Мой родны кут, як ты мне мілы! *( Я. Колас)*

**Ход урока**

**I. Арганізацыйна-псіхалагічны момант**

**II. Кантрольна-дыягнастычны этап**

**1.** Актуалізацыя раней набытых ведаў

– У чым, на вашу думку, тоіцца чарадзейная сіла мастацтва слова?

**III. Матывацыйна-мэтавы этап**

– На ўроку мы працягваем знаёмства з творамі мастацкай літаратуры, якія сапраўда маюць чарадзейную сілу, бо закранаюць самае патаемнае ў нашай душы. Звернемся да назвы новага раздзела ў вучэбным дапаможніку “У вершах і ў прозе”, пазнаёмімся з назвамі твораў, якія будзем вывучаць у гэтым раздзеле.

– Як вы думаеце, якія тэмы будуць закранацца ў гэтых творах?

Тэма нашага ўрока Я. Колас “Ручэй”. Зараз мы з вамі акрэслім мэты ўрока, працягнуўшы сказы:

* На ўроку пазнаёмімся …
* Даведаемся …
* Будзем удасканальваць уменні …

**IV. Аперацыйна-пазнавальны этап**

**1.** Знаёмства з уступным артыкулам

**2.** Падрыхтоўка да ўспрыняцця верша Я. Коласа

* Прыгадайце назву і аўтара твора, з якога ўзяты настыпныя радкі:

На каменьчык сядзе ў збожжы,

Не схіснецца і маўчыць,

Ловіць сэрцам спеў прыгожы,

Як жытцо загаманіць,

Як зазвоняць, заіграюць

Мушкі, конікі, жучкі

І галоўкай заківаюць,

Засмяюцца васількі.

Спеў ў сэрцы адклікаўся,

І так добранька было,

Што (?) сам смяяўся,

Усё смяялася, цвіло.

* Як завуць галоўнага героя? Што вы можаце ўспомніць пра асаблівасці

яго характару? Ці зможаце пацвердзіць свае меркаванні радкамі з твора?

* Пазнаёмцеся з кароткімі звесткамі з біяграфіі Я. Коласа?
* Хто паўплываў на фарміраванне эмацыянальнай чуйнасці будучага

пісьменніка?

* Зрабіце выснову, які чалавек так непаўторна і дасканала можа перадаць

прыгажосць навакольнага свету, любоў да прыроды ў сваіх творах?

**3.** Праца з вершам Я. Коласа “Ручэй”

Твор чытае загадзя падрыхтаваны вучань

* Выкажыце свае адносіны да пачутага верша, паспрабуйце апісаць

пачуцці, выкліканыя вершам.

* Якія радкі вас кранулі сваёй незвычайнасцю, непаўторнасцю? Ці

паўстае за імі асоба паэта? Як?

* Што дапамагло паэту абудзіць вашы пачуцці?
* Якія цікавыя вобразы стварыў паэт, каб паказаць “жыццё” ручайка?
* Адшукайце вобразна-выяўленчыя сродкі, з дапамогай якіх створаны гэтыя вобразы.

***Дадатковыя пытанні***

* У чым асаблівасць назвы верша?
* Ужыванне якіх часцін мовы пераважае? Чаму?
* Чаму ў вершы шмат слоў з прасторавым значэннем?
* Як вы думаеце, ці падабаецца паэту ручаёк? Якім бачыць ручаёк паэт?

Якім бачце ручаёк вы?

***Фізкультхвілінка***

**4.** Творчая работа. Стварыць слоўны малюнак

– Зараз мы з вамі ператворымся на некалькі хвілін у м астакоў, але замест пэндзляў і фарбаў у нас бдуць словы. Паспрабуем намаляваць словамі карціны, што паўстаюць перад намі.

Пры маляванні падумайце над пытаннямі:

* Якія вобразы вы намалюеце?
* Што размесціце на пярэднім плане?
* Якія колеры будуць пераважаць на вашым малюнку: халодныя ці

цёплыя? Чаму?

* Якія дэталі вы хацелі б падкрэсліць, выдзеліць?

**5.** Выразанае чытанне верша і разважанне над пытаннем:

* Што на вашу думку, дазволіла выкарыстаць у якасці эпіграфа словы

Я. Коласа з паэмы “Новая зямля”?

**6.** Супастаўленне твораў Я. Коласа “Ручэй” і Т. Хадкевіча “Крынічка”.

1) Знаёмства з выставай кніг Т. Хаадкевіча, з кароткімі звесткамі пра аўтара.

* Якія карціны вы ўяўляі, калі чыталі твор? Ці падобныя на тыя, што

стварыў Я. Колас у вершы “Ручэй”?

* Чаму ў сувязі з вывучэннем верша “Ручэй” знаёмімся з творам

“Крынічка”? Што яднае гэтыя творы?

2) Вучні чытаюць твор Т. Хадкевіча і робяць параўнанне, запаўняючы табліцу:

|  |  |  |
| --- | --- | --- |
| **Крытэрыі параўнання** | **Я. Колас “Ручэй”** | **Т. Хадкевіч “Крынічка”** |
| Знешнія адзнакі |  |  |
| Мова твораў |  |  |
| Вобразы |  |  |
| Вобразна-выяўленчыя сродкі |  |  |
| Параўнанне з творамі музыкі і жывапісу |  |  |

3) Вучні самастойна робяць вывад аб адрозненні розных відаў літаратурнай дзейнасці па знешніх адзнаках, па мове, па спосабах, прыёмах і сродках стварэння вобразаў.

**V. Кантрольна-карэкцыйны этап**

1. Параўнай страфу:

Між алешын, кустоў,

Дзе пяе салавей,

І шуміць, і грыміць

Срэбразвонны ручэй.

з апісаннем: “Ручэй цячэ паміж кустоў і маладых дрэўцаў, у гушчары якіх пяе салавей”. У чым адрозненне?

А) у тыпе мовы;

Б) у аб’екце апісання;

В) у наяўнасці вобразных выразаў (тропаў).

2. Ствары сінквейн.

1 – Назоўнік

2 – Два прыметнікі

3 – Тры дзеясловы

4 – Сказ, у якім заключана галоўная думка

5 – Сінонім да першага слова.

**VI. Рэфлексія**